CELEX: 32004D0513(01)
Language: fi
Date: 2004-04-29 00:00:00
Title: Neuvoston päätös, tehty 29 päivänä huhtikuuta 2004, – Euratomin hankintakeskuksen neuvoa-antavan komitean jäsenten nimeämisestä

13.5.2004   
            
            
               FI
            
            
               Euroopan unionin virallinen lehti
            
            
               C 135/1
            
         
      NEUVOSTON PÄÄTÖS,
   tehty 29 päivänä huhtikuuta 2004,
   Euratomin hankintakeskuksen neuvoa-antavan komitean jäsenten nimeämisestä
   (2004/C 135/01)
   EUROOPAN UNIONIN NEUVOSTO, joka
   ottaa huomioon Euroopan atomienergiayhteisön perustamissopimuksen ja erityisesti sen 54 artiklan 2 ja 3 kohdan,
   ottaa huomioon Euratomin hankintakeskuksen perussäännön (1) X artiklan sellaisena kuin perussääntö on viimeksi muutettuna 1 päivänä tammikuuta 1995 tehdyllä päätöksellä 95/1/EY/Euratom/EHTY (2),
   ottaa huomioon 22 päivänä syyskuuta 2003 tehdyn neuvoston päätöksen Euratomin hankintakeskuksen neuvoa-antavan komitean jäsenten nimeämisestä (3),
   ottaa huomioon komission lausunnon,
   sekä katsoo seuraavaa:
   
               1)
            
            
               Edellä mainitussa komiteassa on edelleen useita vapaita jäsenten paikkoja neuvoston 22 päivänä syyskuuta 2003 tekemästä nimeämispäätöksestä huolimatta.
            
         
               2)
            
            
               On aiheellista täyttää kyseiset paikat.
            
         
               3)
            
            
               Italian hallitus esitti ehdokkaat 15 päivänä tammikuuta 2004,
            
         ON PÄÄTTÄNYT SEURAAVAA:
   Ainoa artikla
   Nimetään Raffaele DI SAPIA, Angelo PAPA, Lamberto MATTEOCCI ja Roberto MUSSAPI Euratomin hankintakeskuksen neuvoa-antavan komitean jäseniksi kyseisen komitean jäljellä olevaksi toimikaudeksi eli 28 päivään maaliskuuta 2005 saakka.
   
      Tehty Luxemburgissa 29 päivänä huhtikuuta 2004.
      
         
            Neuvoston puolesta
         
         
            Puheenjohtaja
         
         M. McDOWELL
         
      
   
   
      (1)  EYVL 27, 6.12.1958, s. 534/58.
   
      (2)  EYVL L 1, 1.1.1995, s. 1.
   
      (3)  EUVL C 232, 27.9.2003, s. 1.